AOT ราคาหุ้นใกล้เต็มมูลค่า โบรกฯ มองกำไรปี 59-61 เติบโตต่ำ
AOT ณ เวลา 10.58 น. ราคาทรงตัวอยู่ที่ 293 บ. สูงสุดที่ 296 บ. ต่ำสุดที่ 291 บ. มูลค่าซื้อขายที่ 402.26 ลบ. บล.ฟินันเซีย ไซรัส แนะ “ถือ” เพราะราคาหุ้นใกล้เต็มมูลค่าปี 59 ที่ 305 บ. มองความสามารถในการรองรับผู้โดยสารสนามบินสุวรรณภูมิมีจำกัด
6 ต.ค. 2558

ผู้สื่อข่าวรายงานว่า ราคาหุ้นบริษัท ท่าอากาศยานไทย จำกัด (มหาชน) หรือ AOT ณ เวลา 10.58 น. ราคาทรงตัวอยู่ที่ 293 บาท สูงสุดที่ 296 บาท ต่ำสุดที่ 291 บาท มูลค่าซื้อขายที่ 402.26 ล้านบาท ขณะที่ดัชนีตลาดหุ้นไทยโดยรวมบวก 0.36%

บล.ฟินันเซีย ไซรัส ระบุในบทวิเคราะห์ (6 ต.ค.) AOT เริ่มต้นบทวิเคราะห์อีกครั้ง ด้วยคำแนะนำ “ถือ” เพราะราคาหุ้นใกล้เต็มมูลค่าปี 59 ที่ 305 บาท (DCF) แม้อุตสาหกรรมท่องเที่ยวไทยจะแข็งแกร่ง และ AOT เป็นผู้ให้บริการเพียงรายเดียวที่มีขนาดใหญ่ที่สุดในประเทศมีความมั่นคงทางธุรกิจสูงมาก แต่ความสามารถในการรองรับผู้โดยสารของสนามบินสุวรรณภูมิมีจำกัดที่ 45 ล้านคนต่อปี
ทั้งนี้สนามบินได้ over utilized โดยให้บริการถึง 50.9 และ 46.5 ล้านคนไปตั้งแต่ปี 56-57 แม้จะมี Terminal 2 ที่สนามบินดอนเมืองและ Terminal ใหม่ที่สนามบินนานาชาติภูเก็ต แต่ไม่สามารถรองรับนักท่องเที่ยวที่เพิ่มอย่างรวดเร็วได้ ทำให้คาดว่ากำไรปี 59-61 โตต่ำ เฉลี่ย 7.6% จากปีก่อน ส่วนกำไรปี 58 ที่คาดเติบโต 35% จากปีก่อน 